เปป กวาร์ดิโอลา

เปป กวาร์ดิโอลา  (; เกิดเมื่อวันที่ 18 มกราคม ค.ศ. 1971 ที่เมืองซันต์เปดอร์ บาร์เซโลนา แคว้นกาตาลุญญา; มีชื่อเต็มว่า ฌูแซ็ป กวาร์ดิโอลา อี ซาลา (Josep Guardiola i Sala)) เป็นผู้จัดการทีมฟุตบอลและอดีตนักฟุตบอลชาวสเปน ปัจจุบันเป็นผู้จัดการทีม แมนเชสเตอร์ซิตี กวาร์ดิโอลาเคยเล่นในตำแหน่ง กองกลางตัวรับ และเล่นกับสโมสรฟุตบอลบาร์เซโลนาเป็นหลัก และยังเป็นส่วนหนึ่งของทีมของ โยฮัน ครัฟฟ์ ที่นำทีมบาร์เซโลนาชนะการแข่งขันยูโรเปียนคัพครั้งแรก กวาร์ดิโอลายังเล่นให้กับเบรชชากัลโช, สโมสรฟุตบอลโรมา, สโมสรฟุตบอลอัลอะฮ์ลี และสโมสรฟุตบอลโดราโดสเดซินาโลอา ส่วนในการแข่งขันระดับนานาชาติ  เป็นตัวแทนของฟุตบอลทีมชาติสเปน และในบางครั้งยังเล่นในนัดกระชับมิตรใหักับฟุตบอลทีมชาติกาตาลุญญาอีกด้วย

หลังจากที่กวาร์ดิโอลาเลิกเล่นฟุตบอลนั้น กวาร์ดิโอลาได้เป็นโค้ชให้กับสโมสรฟุตบอลบาร์เซโลนาทีมบี และเมื่อ เดือนพฤษภาคม ปี ค.ศ. 2008 ประธานสโมสรฟุตบอลบาร์เซโลนา ควน บาหอร์ตา ประกาศว่ากวาร์ดิโอลาจะมาแทน ฟรังก์ ไรการ์ด ในตำแหน่งผู้จัดการทีม โดยเซ็นสัญญาเมื่อวันที่ 5 มิถุนายน ค.ศ. 2008 ในฤดูกาลแรกในฐานะผู้จัดการทีม เมื่อฤดูกาล 2008–09 บาร์เซโลนาชนะ 3 ตำแหน่งคือ ลาลิกา, โคปาเดลเรย์ และยูฟ่าแชมเปียนส์ลีก ในการที่นำทีมชนะยูฟ่าแชมเปียนส์ลีก ทำให้กวาร์ดิโอลาเป็นผู้จัดการทีมที่อายุน้อยที่สุด และในฤดูกาล 2009–10 กวาร์ดิโอลานำทีมบาร์เซโลนาชนะในซูเปร์โกปาเดเอสปัญญา โดยชนะอัตเลติกเดบิลบาโอ และชนะในยูฟ่าซูเปอร์คัพ โดยชนะสโมสรฟุตบอลชาคห์ตาร์โดเนตสค์ และชนะในฟีฟ่าคลับเวิลด์คัพ โดยชนะสโมสรฟุตบอลเอสตูดีอันเตส ทำให้เป็นผู้จัดการที่นำถ้วยรางวัลชนะเลิศให้กับทีม 6 ถ้วยในการแข่งขันเพียงปีเดียว 

แต่ในฤดูกาล 2011-2012 ที่บาร์เซโลนาไม่ประสบความสำเร็จ ทั้งในลาลิกาและยูฟ่าแชมเปียนส์ลีก โดยในยูฟ่าแชมเปียนส์ลีกนั้น หลังจากทีมตกรอบรองชนะเลิศ เมื่อเป็นฝ่ายเสมอกับสโมสรฟุตบอลเชลซี ที่สนามแคมป์นู ซึ่งเป็นสนามเหย้าของตัวเอง ตกรอบไปด้วยผลต่างของประตู กวาร์ดิโอลาก็ได้ประกาศจะลาออกจากตำแหน่งผู้จัดการทีมหลังจบฤดูกาล และขอหยุดพักการทำหน้าที่ผู้จัดการทีมทั้งหมดเป็นการชั่วคราว โดยผลงานในการเป็นผู้จัดการทีมบาร์เซโลนานั้น กวาร์ดิโอลานำทีมบาร์เซโลนาได้ถ้วยรางวัลชนะเลิศทั้งหมด 14 ถ้วย 

หลังจากหยุดพักการทำหน้าที่ผู้จัดการทีมทั้งหมดเป็นการชั่วคราวแล้ว บาเยิร์นมิวนิกได้ประกาศเมื่อวันที่ 16 มกราคม ค.ศ. 2013 ว่ากวาร์ดิโอลาจะมาเป็นผู้จัดการทีม ในฤดูกาล 2013-14 หลังจาก ยุพ ไฮน์เคิส ได้ประกาศยุติการเป็นผู้จัดการทีมอย่างถาวร ซึ่งกวาร์ดิโอลาได้พาบาเยิร์นมิวนิกคว้าแชมป์บุนเดิสลีกา เยอรมัน สามปีซ้อน และได้แชมป์เดเอฟเอส โบคาล 2 ถ้วยในฤดูกาล 2013-2014 และในฤดูกาล 2015-2016 หลังชนะดวลจุดโทษดอร์ทมุนท์ ก่อนที่จะลาการเป็นผู้จัดการทีมบาเยิร์นมิวนิก

ต่อมาในต้นปี ค.ศ. 2016 แมนเชสเตอร์ซิตี ในพรีเมียร์ลีก อังกฤษ ได้ประกาศอย่างเป็นทางการว่า ในฤดูกาล 2016–17 กวาร์ดิโอลาจะมาเป็นผู้จัดการทีมแทนที่ของมานูเอล เปเลกรินิ โดยมีการเซ็นสัญญาเป็นระยะเวลา 3 ปี

เกียรติประวัติ

นักฟุตบอล
บาร์เซโลนา ชุด B
เซกุนดาดิบิซิออน เบ ชนะเลิศ 1 สมัย: 1990-91
บาร์เซโลนา 
ลาลิกา ชนะเลิศ 6 สมัย: 1990-91, 1991-92, 1992-93, 1993-94, 1997-98, 1998-99
โกปาเดลเรย์ ชนะเลิศ 2 สมัย: 1996-97, 1997-98
ซูเปร์โกปาเดเอสปัญญา ชนะเลิศ 4 สมัย: 1991, 1992, 1994, 1996
ยูฟ่าแชมเปียนส์ลีก ชนะเลิศ 1 สมัย: 1991-92
ยูฟ่าคัพวินเนอร์สคัพ ชนะเลิศ 1 สมัย: 1996-97
ยูฟ่าซูเปอร์คัพ ชนะเลิศ 2 สมัย: 1992, 1997

ทีมชาติสเปน
โอลิมปิกฤดูร้อน ชนะเลิศ 1 สมัย: 1997

ผู้จัดการทีม
บาร์เซโลนา ชุด B
เตร์เซร์ราดิบิซิออน ชนะเลิศ 1 สมัย: 2007-08

บาร์เซโลนา 
ลาลิกา ชนะเลิศ 3 สมัย: 2008-09, 2009-10, 2010-11
โกปาเดลเรย์ ชนะเลิศ 2 สมัย: 2008-09, 2011-12
ซูเปร์โกปาเดเอสปัญญา ชนะเลิศ 3 สมัย: 2009, 2010, 2011
ยูฟ่าแชมเปียนส์ลีก ชนะเลิศ 2 สมัย: 2008-09, 2010-11
ยูฟ่าซูเปอร์คัพ ชนะเลิศ 2 สมัย: 2009, 2011
ฟุตบอลชิงแชมป์สโมสรโลก ชนะเลิศ 2 สมัย: 2009, 2011

บาเยิร์นมิวนิก
บุนเดิสลีกา ชนะเลิศ 3 สมัย : 2013-14, 2014-15, 2015-16
เดเอ็ฟเบ-โพคาล ชนะเลิศ 2 สมัย : 2013-14, 2015-16
ยูฟ่าซูเปอร์คัพ ชนะเลิศ 1 สมัย : 2013
ฟุตบอลชิงแชมป์สโมสรโลก ชนะเลิศ 1 สมัย: 2013

แมนเชสเตอร์ซิตี
 พรีเมียร์ลีก ชนะเลิศ 5 สมัย : 2017-2018, 2018-2019, 2020-21, 2021–22, 2022-2023
 อีเอฟแอลคัพ ชนะเลิศ 4 สมัย : 2017-2018, 2018-2019, 2019-2020, 2020–21
 เอฟเอคัพ ชนะเลิศ 2 สมัย : 2018-2019, 2022-2023
 เอฟเอคอมมิวนิตีชีลด์ ชนะเลิศ 2 สมัย : 2018, 2019
 ยูฟ่าแชมเปียนส์ลีก ชนะเลิศ 1 สมัย : 2022-23

เกียรติส่วนตัว
ผู้ฝึกสอนแห่งปีของดอนบาลอน 2 สมัย: 2009 ,2010
ผู้ฝึกสอนแห่งปีขององซ์ดอร์ 3 สมัย: 2009, 2011, 2012
เวิลด์ซ็อกเกอร์แม็กกาซีนออฟเดอะเยียร์ 2 สมัย: 2009, 2011
ทีมแห่งปีของยูฟ่า 2 สมัย: 2008-09, 2010-11
ผู้ฝึกสอนแห่งปีของลาลิกา 4 สมัย: 2009, 2010, 2011, 2012
ถ้วยรางวัลมิเกล มุญโญซ 2 สมัย: 2008-09, 2009-10
สหพันธ์ประวัติศาสตร์และสถิติฟุตบอลนานาชาติ 2 สมัย: 2009, 2011
รางวัลชาวกาตาลาแห่งปี 1 สมัย: 2009
ผู้ฝึกสอนฟุตบอลยอดเยี่ยมแห่งปี 1 สมัย: 2011
 ผู้จัดการทีมยอดเยี่ยมประจำเดือนพรีเมียร์ลีก: กุมภาพันธ์ ค.ศ. 2017, กันยายน ค.ศ. 2017, ตุลาคม ค.ศ. 2017, พฤศจิกายน ค.ศ. 2017, ธันวาคม ค.ศ. 2017
 ผู้จัดการทีมยอดเยี่ยมประจำฤดูกาลพรีเมียร์ลีก: 2017–18

อ้างอิง 

นักฟุตบอลชาวสเปน
นักฟุตบอลทีมชาติสเปน
ผู้จัดการทีมฟุตบอลชาวสเปน
ผู้จัดการทีมฟุตบอลในลาลิกา
ผู้เล่นสโมสรฟุตบอลบาร์เซโลนา
ผู้เล่นเบรชชากัลโช
ผู้เล่นสมาคมกีฬาโรมา
ผู้เล่นในลาลิกา
ผู้เล่นในเซเรียอา
บุคคลจากแคว้นกาตาลุญญา
ผู้เล่นในฟุตบอลโลก 1994
นักฟุตบอลในโอลิมปิกฤดูร้อน 1992
ผู้จัดการทีมสโมสรฟุตบอลบาร์เซโลนา
ผู้จัดการทีมสโมสรฟุตบอลไบเอิร์นมิวนิก
ผู้จัดการทีมสโมสรฟุตบอลแมนเชสเตอร์ซิตี
ผู้จัดการทีมในชุดชนะเลิศเอฟเอคัพ
ผู้จัดการทีมในชุดชนะเลิศยูฟ่าแชมเปียนส์ลีก